11. ΑΝΑΓΚ. ΝΟΜΟΣ υπ' αριθ. 809. της 29/29 Σεπτ. 1948 Περί παροχής ευεργετημάτων εις συμμορίτας οίτινες ήθελον ενισχύσει τας αρχάς δια την καταστολήν της ανταρσίας. Άρθρον 1.  «Όσοι ανήκοντες εις ενόπλους ομάδας δρώσας κατά του Κράτους ή εις το παρανόμως δρων Κ.Κ.Ε. ενεφανίσθησαν αυθορμήτως από της 14ης Ιουνίου 1948 (ημέρας ενάρξεως των επιχειρήσεων του Γράμμου) ή θέλουσιν εμφανισθή εφεξής αυθορμήτως εις τας Στρατιωτικάς ή Αστυνομικάς Αρχάς, απολαύουν των ευεργετημάτων του επομένου άρθρου δια τα μέχρι της ημέρας καθ' ην ενεφανίσθησαν, προκειμένου δε περί των εφεξής εμφανιζομένων δια τας μέχρι της δημοσιεύσεως του παρόντος νόμου διαπραχθείσας υπ' αυτών αξιοποίνους πράξεις τας σχετιζομένας οπωσδήποτε με την συμμοριακήν δράσιν είτε την δράσιν του ΕΑΜ ή ΕΛΑΣ κατά την κατοχήν ή το στασιαστικόν κίνημα του Δεκεμβρίου 1944 ή εν γένει κατά την περίοδον από της απελευθερώσεως μέχρι της εκδηλώσεως της συμμοριακής δράσεως, εφ' όσον: α)Υπέδειξαν από της 14ης Ιουνίου 1948 ή ήθελον, εφεξής υποδείξει αποτελεσματικώς εις τας αρχάς αποθήκας κεκρυμμένων όπλων, υγειονομικού υλικού, τροφίμων ή άλλων οιασδήποτε φύσεως εφοδίων, προοριζομένων δια τους συμμορίτας, είτε κρύπτας του παρανόμου οργανισμού του Κ.Κ. εις τα αστικά κέντρα ή β)Παρέσχον από της 14ης Ιουνίου 1948 ή ήθελον εφεξής παράσχει πληροφορίας, παραδώσει σχέδια, έγγραφα ή διαταγάς χρησίμους δια την καταστολήν της ανταρσίας ή ήθελον συλλάβει και παραδώσει εις τας αρχάς αρχηγόν ή υπαρχηγόν των ανταρτών ή συμβάλει θετικώς και αποδεδειγμένως εις την σύλληψιν ή τον φόνον αυτού. Η §1 αντικατεστάθη ως άνω υπό του άρθρου 2 του Ν.Δ. 1093 της 16 Σεπτ./5 Οκτ. 1949 περί κυρώσεως και τροποποιήσεως του Α.Ν. 915 περί συμπληρώσεως του Α.Ν. 809/1948. Σελίς 186 2.Περί της αυθορμήτου προσελεύσεως συντάσσεται έκθεσις υπό της Αρχής προς ην αύτη εγένετο. Ως προς την διαπίστωσιν των εν τη προηγουμένη παραγράφω προϋποθέσεων η εν λόγω αρχή ενεργεί ανάκρισιν, ης το πόρισμα υποβάλλει προς τον ασκούντα την ποινικήν αγωγήν ενώπιον του Στρατοδικείου της Περιφερείας εις ην εγένετο η προσέλευσις, όστις δια διαταγής του αποφαίνεται περί της συνδρομής ή μη των όρων τούτων. Εφ' όσον εν τη Περιφερεία δεν λειτουργεί Στρατοδικείον, το πόρισμα υποβάλλεται εις τον Εισαγγελέα Πλημμελειοδικών, όστις εισάγει την υπόθεσιν προς τον σκοπόν τούτον εις το Δικαστικόν Συμβούλιον. Η τε διαταγή και το βούλευμα είναι υποχρεωτικαί δια τας αρμοδίας να αποφανθούν περί της κατά το επόμενον άρθρον παραγραφής δικαστικάς αρχάς.  [3.Περί της αυθορμήτου προσελεύσεως αρκεί και έκθεσις του επί της Δημοσίας Τάξεως Υπουργού ή του Υπουργού των Στρατιωτικών. Ως προς δε την διαπίστωσιν των προϋποθέσεων της πρώτης παραγράφου αρκεί κοινή απόφασις των Υπουργών Δικαιοσύνης, Στρατιωτικών και Δημοσίας Τάξεως λαμβανομένη τη εισηγήσει του ετέρου των δύο τελευταίων Υπουργών. Η απόφασις αύτη, ισχύουσα από της υπογραφής της, δεν ανακαλείται και είναι υποχρεωτική δια τας κατά το επόμενον άρθρον 2 του παρόντος νόμου δικαστικάς αρχάς, αύτη δε και τα επ' αυτής πρακτικά τηρούνται μυστικά υπό του επί της Δημοσίας Τάξεως Υπουργού. Την απόφασιν ταύτην κοινοποιεί προς τας αρμοδίας δικαστικάς αρχάς ο επί της Δημοσίας Τάξεως Υπουργός ότε και όταν κρίνεται υπ' αυτού ενδεδειγμένον τούτο]. Το εδάφ. 3 προσετέθη υπό του Α.Ν. 915 της 23/26 Μαρτ. 1949 περί συμπληρώσεως του Α.Ν. 809/1948, κυρωθέντος δια του Ν.Δ. 1093 της 16 Σεπτ./5 Οκτ. 1949 περί πλην το Ν.Δ. τούτο ώρισεν εν άρθρω τρίτω ότι, από της δημοσιεύσεώς του, παύουσιν ισχύουσαι αι διατάξεις του Α.Ν. 915/49. Άρθρον 2. 1.Συντρεχουσών των προϋποθέσεων του προηγουμένου άρθρου, θεωρούνται παραγεγραμμέναι αι αξιόποιναι πράξεις περί ων η παράγραφος πρώτη του προηγουμένου άρθρου. Ωσαύτως θεωρούνται παραγεγραμμέναι πάσαι αι καταδικαστικαί αποφάσεις αι αφορώσαι τας αυτάς πράξεις. 2.Η κατά την προηγουμένην παράγραφον παραγραφή κηρύσσεται υπό του ασκούντος μεν την ποινικήν αγωγήν ή του δικαστικού συμβουλίου, εάν η υπόθεσις εκκρεμή εν τη προδικασία, υπό του αρμοδίου δε δικαστηρίου εάν η υπόθεσις είναι εκκρεμής παρ' αυτώ. Εις πάσαν άλλην περίπτωσιν αρμόδιον δια να αποφανθή είναι το Συμβούλιον των Εφετών του τόπου της αυθορμήτου προσελεύσεως, συγκροτούμενον εκ πέντε Εφετών κατά το άρθρον 41 της Ποιν. Δικονομίας. 3.Κατά της αποφάσεως περί ης η προηγουμένη παράγραφος ουδέν ένδικον μέσον επιτρέπεται. Άρθρον 3. Η ισχύς του παρόντος Νόμου άρχεται από της δημοσιεύσεως αυτού εις την Εφημερίδα της Κυβερνήσεως, υποβληθήσεται δε προς κύρωσιν εις την Βουλήν άμα τη επαναλήψει των εργασιών αυτής. 9.Γ.ε.10-11 Αμνηστία 